Blaze7451/Wiki-th-20250601 huggingface dataset:
สถานีย่อย:ประเทศจีน/บุคคลจีน/กรุ/2554

----
----
left
ไอ้ เว่ยเว่ย (p=Ài Wèiwèi; เกิด 28 สิงหาคม ค.ศ. 1957) เป็นศิลปินและนักเคลื่อนไหวชาวจีน มีผลงานด้านสถาปัตยกรรม ศิลปะสื่อประสม การถ่ายภาพ ภาพยนตร์ และการวิจารณ์สังคมและวัฒนธรรมจีน
ไอ้เคยเป็นที่ปรึกษาด้านศิลปะของบริษัท เฮอร์ซอก แอนด์ เดอมูรอน บริษัทสัญชาติสวิส ในการออกแบบงานสถาปัตยกรรมอาคารสนามกีฬาแห่งชาติปักกิ่ง หรือ สนามรังนก ที่เป็นสนามหลักในการแข่งขันกีฬาโอลิมปิกฤดูร้อน 2008 ที่ปักกิ่ง ต่อมาเขากลับไปสนใจด้านการขุดคุ้ยและเปิดโปงการทุจริตของเจ้าหน้าที่รัฐในการก่อสร้างอาคารโรงเรียน ซึ่งส่งผลให้อาคารเหล่านั้นพังทลายลงในเหตุการณ์แผ่นดินไหวในมณฑลเสฉวน พ.ศ. 2551 และมีผู้เสียชีวิตเป็นจำนวนมาก นอกจากนี้เขายังเป็นผู้ที่ใช้สื่ออินเทอร์เน็ตเช่นทวิตเตอร์และบล็อกในการติดต่อสื่อสารกับผู้คนทั่วประเทศจีน  โดยเฉพาะคนรุ่นใหม่เพื่อปลุกระดมให้มีการวิพากษ์วิจารณ์รัฐบาลกลาง จนถูกเพ่งเล็งจากเจ้าหน้าที่ตำรวจเป็นพิเศษ  (อ่านต่อ...)
บุคคลก่อนหน้า : เติ้ง เสี่ยวผิง • เหมา เจ๋อตง • จูกัดเหลียง
ที่เก็บถาวร
เทกเคนบายฟอร์ซ

เทคเคนบายฟอร์ส (Taken by Force) เป็นสตูดิโออัลบั้มชุดที่ 5 ของวงสกอร์เปียนส์ที่ปล่อยวางขายใน ค.ศ. 1977 เป็นอัลบั้มสุดท้ายที่ได้ร่วมงานกับ Ulrich Jon Roth มีอกีตาร์ของวง ซึ่งแยกออกจากวงปีค.ศ. 1978 หลังทัวร์ที่ประเทศญี่ปุ่น และถูกแทนที่โดยMatthias Jabs

**รายชื่อเพลง**

**บุคลากร**
 Klaus Meine – ร้องนำ- Ulrich Roth – กีตาร์- Rudolf Schenker – กีตาร์- Francis Buchholz – เบส- Herman Rarebell – กลอง

**เกร็ด**
เนื้อเพลง 'We'll Burn The Sky' เริ่มแต่งโดย Monika Dannemann, แฟนคนล่าสุดของ Jimi Hendrix, เป็นบรรณาการให้เขาหลังจากที่เขาเสียชีวิตไปในภายหลังเธอได้เกี่ยวข้องกับ Uli Jon Roth มือกีตาร์ของวง พวกเขาทำงานร่วมกันในบางเพลง รวมทั้งเพลง 'We'll Burn The Sky'.
หมวดหมู่:อัลบั้มเพลงในปี พ.ศ. 2521
หมวดหมู่:อัลบั้มเพลงของสกอร์เปียนส์
โรเบิร์ต บราวน์

โรเบิร์ต บราวน์ (Robert Brown) อาจหมายถึง- โรเบิร์ต บราวน์ นักแสดงชาวอังกฤษ- โรเบิร์ต บราวน์ นักพฤกษศาสตร์ชาวสก๊อตผู้บุกเบิกการใช้งานกล้องจุลทรรศน์
ฮันส์ ไกเกอร์

โจฮันเนส ฮันส์ วิลเลม เกนการ์ ไกเกอร์ (Johannes "Hans" Wilhelm "Gengar" Geiger; 30 กันยายน ค.ศ. 1882 – 24 กันยายน ค.ศ. 1945) เป็นนักฟิสิกส์ชาวเยอรมัน เป็นที่รู้จักในฐานะผู้ร่วมคิดค้นไกเกอร์มูลเลอร์เคาน์เตอร์ และการทดลองของไกเกอร์-มาร์สเดน ซึ่งเป็นการค้นพบ นิวเคลียสอะตอม
ปี ค.ศ. 1902 ไกเกอร์เข้าเรียนสาขาฟิสิกส์และคณิตศาสตร์ที่มหาวิทยาลัย Erlangen สำเร็จปริญญาเอกในปี ค.ศ. 1906 ปี ค.ศ. 1907 เขาเริ่มทำงานกับเออร์เนสต์ รัทเทอร์ฟอร์ด ที่มหาวิทยาลัยแมนเชสเตอร์ และในปี ค.ศ. 1909 ได้ร่วมงานกับเออร์เนสต์ มาร์สเดนในการทดลองที่มีชื่อเสียง คือ "การทดลองแผ่นฟอยล์ทองคำ" ทั้งสองยังร่วมกันสร้างไกเกอร์เคาน์เตอร์ด้วย ปี ค.ศ. 1911 ไกเกอร์กับ จอห์น มิทเชล นัททอล ค้นพบ กฎของไกเกอร์-นัททอล (Geiger-Nuttall Law) และทำการทดลองซึ่งนำไปสู่การสร้างแบบจำลองอะตอมของรัทเทอร์ฟอร์ด  ปี ค.ศ. 1928 ไกเกอร์กับศิษย์ของเขา วอลเทอร์ มูลเลอร์ ได้ร่วมกันพัฒนาไกเกอร์เคาน์เตอร์ให้ดีขึ้นเป็นไกเกอร์มูลเลอร์เคาน์เตอร์ นอกจากนี้ไกเกอร์ยังได้ร่วมงานกับเจมส์ แชดวิคด้วย
ปี ค.ศ. 1912 ไกเกอร์ได้เป็นหัวหน้า Physical-Technical Reichsanstalt ในเบอร์ลิน ต่อมาปี 1925 เป็นศาสตราจารย์ที่ Kiel, ปี 1929 ที่ Tübingen, และตั้งแต่ปี 1936 กลับไปทำงานที่เบอร์ลิน เขาได้เป็นสมาชิกของสโมสรยูเรเนียม (Uranium Club)
ไกเกอร์ไม่เคยประกาศตนว่าเป็นนาซี แต่พบว่ามีรายงานการกระทำของเขาทั้งสองด้าน คือทั้งให้ความช่วยเหลือและปฏิเสธเพื่อนร่วมงานที่เป็นชาวยิว
ไกเกอร์เสียชีวิตที่ Potsdam เยอรมนี หลังจากสิ้นสุดสงครามโลกครั้งที่สองไม่กี่เดือน

**อ้างอิง**

**แหล่งข้อมูลอื่น**
  ชีวประวัติโดยย่อ- Annotated bibliography for Hans Geiger from the Alsos Digital Library for Nuclear Issues date=2006-08-28 
หมวดหมู่:นักฟิสิกส์ชาวเยอรมัน
หมวดหมู่:บุคคลจากรัฐไรน์ลันท์-ฟัลทซ์
หมวดหมู่:บุคคลจากมหาวิทยาลัยแอร์ลังเงิน-เนือร์นแบร์ค
หมวดหมู่:บุคคลจากมหาวิทยาลัยแมนเชสเตอร์
1945
แบบจำลองรัทเทอร์ฟอร์ด

แบบจำลองอะตอมของรัทเทอร์ฟอร์ด: อิเล็กตรอน (สีเขียว) และนิวเคลียส (สีแดง)
แบบจำลองรัทเทอร์ฟอร์ด หรือ แบบจำลองอะตอมแบบดาวเคราะห์ (Rutherford model) คือแบบจำลองอะตอมที่คิดขึ้นโดยเออร์เนสต์ รัทเทอร์ฟอร์ด โดยแปลความจากการทดลองของไกเกอร์-มาร์สเดนในปี ค.ศ. 1909 ซึ่งนำไปสู่การวิเคราะห์ปี 1911 ของรัทเทอร์ฟอร์ด ว่า แบบจำลองอะตอมแบบขนมปังลูกเกดของเจ. เจ. ทอมสัน นั้นไม่ถูกต้อง แบบจำลองใหม่ของรัทเทอร์ฟอร์ดสร้างขึ้นจากผลลัพธ์จากการทดลอง มีคุณลักษณะใหม่คือมีประจุที่เกาะกลุ่มกันอย่างหนาแน่นตรงใจกลางภายในพื้นที่ขนาดเล็กมาก ๆ เมื่อเทียบกับส่วนที่เหลือของอะตอม ซึ่งเป็นจุดที่รวมของมวลอะตอมเกือบทั้งหมดเอาไว้ (นั่นคือบริเวณนิวเคลียสอะตอม)
แบบจำลองรัทเทอร์ฟอร์ดยังไม่ได้สร้างทิศทางใหม่ในการอธิบายโครงสร้างอิเล็กตรอนของอะตอม เขาแทบไม่ได้พูดถึงแบบจำลองอะตอมก่อนหน้านี้ที่บอกถึงอิเล็กตรอนวิ่งวนรอบนิวเคลียสในลักษณะเหมือนดาวเคราะห์โคจรรอบดวงอาทิตย์ หรือวงแหวนรอบดาวเคราะห์ (เช่นดาวเสาร์) ความสนใจหลักของรัทเทอร์ฟอร์ดมุ่งไปที่มวลส่วนใหญ่ของอะตอมซึ่งอยู่ในแกนกลางที่เล็กมาก ๆ ทำให้มองเห็นภาพแบบจำลองแบบดาวเคราะห์ได้ชัดเจนกว่าที่เคยเป็นมา เช่น แกนกลางเป็นพื้นที่บรรจุมวลส่วนใหญ่ของอะตอม ในลักษณะเดียวกับที่ดวงอาทิตย์เป็นมวลส่วนใหญ่ของระบบสุริยะ ในภายหลังแบบจำลองรัทเทอร์ฟอร์ดได้รับการปรับแก้ให้ถูกต้องยิ่งขึ้นโดยนีลส์ บอร์

**อ้างอิง**

**แหล่งข้อมูลอื่น**
  Rutherford's Model by Raymond College-  Rutherford's Model by Kyushu University date=2006-09-02 
หมวดหมู่:ประวัติศาสตร์ฟิสิกส์
หมวดหมู่:พื้นฐานของฟิสิกส์ควอนตัม
หมวดหมู่:พื้นฐานของฟิสิกส์ควอนตัม

หมวดหมู่:กลศาสตร์ควอนตัม
หมวดหมู่:ฟิสิกส์อะตอม
หมวดหมู่:ประวัติศาสตร์ฟิสิกส์
วิกิพีเดีย:การเลือกตั้งคณะอนุญาโตตุลาการ ธันวาคม 2554/ผู้สมัคร/Kanoonnung

kanoonnung
ผมขอเสนอตัวในการอุทิศทำงานให้มูลนิธิไม่หวังผลกำไรอย่างวิกิพีเดียไทยครับ
จุดประสงค์ในการสมัคร
-ผมเป็นหนึ่งในประชาชนที่ใช้วิกิพีเดียในการค้นหาความรู้และใช้อ้างอิง ผมจึงอยากให้วิกิพีเดียได้รับการพัฒนายิ่งๆขึ้นต่อไป
-ผมอยากพัฒนาวิกิพีเดียให้เป็นแหล่งอ้างอิงที่เชื่อถือได้ที่สุดและดีที่สุดในโลก
ปณิธานในการทำงาน
-จะทำงานให้กับมูลนิธิไม่หวังผลกำไรแต่หวังให้ผู้อ่านได้ความรู้อย่างวิกิพีเดียให้เต็มที่
  การสมัครอนุญาโตตุลาการได้หมดกำหนดรับสมัครเมื่อวันที่ 1 ธันวาคม 2554 เวลา 24:00 น. โดยคำแถลงต้องเขียนขึ้นก่อนเวลาดังกล่าว การสมัครนี้ (สร้างขึ้นเมื่อ  17:44, 5 ธันวาคม 2554‎) จึงถือเป็นโมฆะ ไม่สามารถนำไปพิจารณาได้ --∫G′(∞)dx 19:18, 5 ธันวาคม 2554 (ICT)
ระดับชั้นอิเล็กตรอน

ตารางธาตุกับชั้นพลังงานของอิเล็กตรอน
ระดับชั้นอิเล็กตรอน (electron shell) ในวิชาเคมีและฟิสิกส์ของอะตอมอาจถีอว่าอิเล็กตรอนรักษาระดับการโคจรรอบนิวเคลียสของอะตอมและมีการเรียงชั้นเกิดขึ้น โดยชั้นที่ใกล้นิวเคลียสที่สุดเรียกว่าชั้นที่ 1 (ชั้น K) ต่อมาจึงเป็นชั้นที่ 2 (ชั้น L) ชั้นที่ 3 (ชั้น M) และถัดออกไปเรื่อย ๆ จากนิวเคลียสตามลำดับ ระดับที่ของชั้นจะเกี่ยวข้องกับเลขควอนตัมหลัก (n = 1, 2, 3, 4 ...) หรือถูกตั้งชื่อเรียงตามลำดับตัวอักษร (K,L,M,...)
แต่ละชั้นจะมีจำนวนอิเล็กตรอนได้แค่จำนวนหนึ่งเท่านั้น เช่น ชั้นที่ 1 มีอิเล็กตรอนได้ 2 ตัว ชั้นที่ 2 มีอิเล็กตรอนได้ 8 ตัว (2+6) ชั้นที่ 3 มีอิเล็กตรอนได้ 18 ตัว (2+6+10) และเรื่อยไป สูตรทั่วไปก็คือชั้นพลังงานที่ n จะมีอิเล็กตรอนได้เป็นจำนวน 2(n2) ตัว เนื่องจากอิเล็กตรอนนั้นถูกดึงดูดไว้กับนิวเคลียสด้วยแรงทางไฟฟ้า ดังนั้นอิเล็กตรอนของอะตอมหนึ่งๆ จะอยู่ในวงโคจรชั้นนอกก็ต่อเมื่อวงชั้นในมีอิเล็กตรอนเต็มแล้ว อย่างไรก็ดีมิได้เป็นกฎตายตัวเสมอไป อะตอมอาจมีชั้นพลังงานด้านนอก 2 หรือ 3 ชั้น โดยที่มีอิเล็กตรอนไม่เต็มตามจำนวนสูงสุดก็ได้ และชั้นที่มีอิเล็กตรอนไม่เต็มจะเรียกว่าชั้นเวเลนซ์ (Valence shell)และแต่ละชั้นจะมีชั้นย่อย (subshell) หนึ่งชั้นหรือมากกว่านั้นก็ได้

**ระดับชั้นย่อย**
แบบจำลอง 3 มิติของอะตอมคล้ายไฮโดรเจน (โปรตอนและอิเล็กตรอนอย่างละ 1 ตัว) บอกปริมาตรที่เป็นไปได้ที่จะเจออิเล็กตรอนชั้นนั้น ๆ 
ระดับชั้นอิเล็กตรอนจะมีชั้นย่อยอย่างน้อยหนึ่งชั้นหรือมากกว่าเช่นชั้น K (n=1) มีชั้นย่อย 1 ชั้นคือ 1s ชั้น L มี 2 ชั้นย่อย 2s กับ 2p ชั้นที่ 3 ประกอบด้วย 3s 3p และ 3dชื่อชั้นมีที่มาจากการศึกษาเส้นสเปกตรัมของอะตอม

**ดูเพิ่ม**
การจัดเรียงอิเล็กตรอน
*หลักการกีดกันของเพาลี
*ออร์บิทัลเชิงอะตอม

**อ้างอิง**
หมวดหมู่:ฟิสิกส์อะตอม
หมวดหมู่:กลศาสตร์ควอนตัม
การทดลองของสเติร์น-เกอร์แลค

การทดลองของสเติร์น-เกอร์แลค ตั้งชื่อตาม ออตโต สเติร์น และ วอลเทอร์ เกอร์แลค เป็นการทดลองในปี ค.ศ. 1922 ที่มีความสำคัญยิ่งในสาขากลศาสตร์ควอนตัม โดยทดสอบดูทิศทางการหักเหของอนุภาคซึ่งใช้ในการวางหลักการพื้นฐานของกลศาสตร์ควอนตัม และเป็นตัวบ่งชี้ว่าอิเล็กตรอนและอะตอมมีคุณสมบัติควอนตัมภายใน และการตรวจวัดในกลศาสตร์ควอนตัมมีผลกระทบต่อตัวระบบที่กำลังตรวจวัดนั้นเองด้วย
การทดลองของสเติร์น-เกอร์แลค ดำเนินการที่เมืองแฟรงค์เฟิร์ต ประเทศเยอรมนี โดย ออตโต สเติร์น และ วอลเทอร์ เกอร์แลค เวลานั้นสเติร์นเป็นผู้ช่วยวิจัยของ มักซ์ บอร์น ที่สถาบันฟิสิกส์ทฤษฎี มหาวิทยาลัยแฟรงค์เฟิร์ต ส่วนเกอร์แลคเป็นผู้ช่วยวิจัยที่สถาบันฟิสิกส์การทดลองที่มหาวิทยาลัยเดียวกัน
ในยุคที่ทำการทดลอง แบบจำลองดีที่สุดที่ใช้อธิบายอะตอมคือแบบจำลองของบอร์ ซึ่งบอกว่าอิเล็กตรอนเคลื่อนที่ไปรอบๆ นิวเคลียสประจุบวกภายในขอบเขตออร์บิทัลของอะตอมที่แยกเป็นชั้นๆ ตามระดับพลังงาน โดยเหตุที่อิเล็กตรอนถูกควอนไตซ์ให้มีตำแหน่งที่แน่นอนในอวกาศ การแบ่งแยกเป็นระดับชั้นพลังงานที่แยกกันนี้จึงเรียกว่าเป็นการควอนไตซ์ในอวกาศ (space quantization) การทดลองของสเติร์น-เกอร์แลคต้องการทดสอบสมมุติฐานของบอร์-ซอมเมอร์เฟลด์ว่าทิศทางของโมเมนตัมเชิงมุมของอะตอมธาตุเงินนั้นควอนไตซ์จริงหรือไม่
พึงสังเกตว่า การทดลองนี้เกิดขึ้นหลายปีก่อนที่ George Eugene Uhlenbeck กับ Samuel Abraham Goudsmit จะคิดค้นสมมุติฐานเกี่ยวกับสปินของอิเล็กตรอน อย่างไรก็ดีในเวลาต่อมาก็พบว่าผลการทดลองของสเติร์น-เกอร์แลคสามารถเข้ากันได้เป็นอย่างดีกับการทำนายกลศาสตร์ควอนตัมของอนุภาคสปิน -2 ควรมองว่าการทดลองนี้เป็นข้อสนับสนุนต่อทฤษฎีควอนตัมดั้งเดิมของบอร์-ซอมเมอร์เฟลด์
ปี ค.ศ. 1927 ที.อี. ฟิปส์ และ เจ.บี.เทย์เลอร์ ทำการทดลองซ้ำอีกครั้งโดยอาศัยอะตอมไฮโดรเจนที่สถานะพื้น เพื่อขจัดข้อสงสัยใดๆ ที่อาจเกิดขึ้นเนื่องจากการใช้อะตอมเงินในการทดสอบ

**อ้างอิง**

**หนังสืออ่านเพิ่มเติม**
 year=2010-  Use of ions date=2006-04-11 

**แหล่งข้อมูลอื่น**
  Stern–Gerlach Experiment Java Applet Animation-  Stern–Gerlach Experiment Flash Model-  Detailed explanation of the Stern–Gerlach Experiment-  Image of experiment result date=2014-12-17 -  Stern–Gerlach experiment photo- http://www.kip.uni-heidelberg.de/matterwaveoptics/teaching/archive/ws07-08/SternGerlach.pdf
หมวดหมู่:พื้นฐานของฟิสิกส์ควอนตัม
วัดศรีคุณเมือง (จังหวัดหนองคาย)

วัดศรีคุณเมือง ตั้งอยูที่ถนนมีชัย ตำบลในเมือง อำเภอเมืองหนองคาย จังหวัดหนองคาย เดิมชื่อว่า วัดป่าขาว ภายในวัดมีเจดีย์อันเก่าแก่ ภายในพระอุโบสถ เป็นที่ประดิษฐาน หลวงพ่อพระสุก (จำลอง) เป็นพระพุทธรูปปางมารวิชัย ศิลปะล้านช้าง กว้าง 91 เซนติเมตร สูง 114 เซนติเมตร สร้างในพุทธศตวรรษที่ 24 หลวงพ่อพระสุกองค์จริงสร้างพร้อมกับหลวงพ่อพระใสและหลวงพ่อพระเสริม ในสมัยพระเจ้าไชยเชษฐาธิราช กษัตริย์แห่งล้านช้าง พ.ศ. 2093 โดยพระธิดาสุก, เสริม และใส 
ต่อมาในสมัยรัชกาลที่ 3 เจ้าอนุวงศ์ได้ก่อกบฏ พระบาทสมเด็จพระนั่งเกล้าเจ้าอยู่หัวจึงส่งกองทัพไปปราบ และได้อัญเชิญพระพุทธรูปทั้ง 3 ไปยังฝั่งไทยด้วยแพ แต่เมื่อมาถึงปากน้ำงึม เกิดพายุใหญ่ แท่นพระสุกจึงจมลงไปในแม่น้ำโขง เหลือแต่องค์พระสุกเท่านั้น แต่ต่อมาเมื่อพ้นปากน้ำงึม พระสุกได้แหกแพจมลงไปในแม่น้ำโขง บริเวณนั้นเรียกว่า เวินสุก ซึ่งตรงกับอำเภอโพนพิสัย จังหวัดหนองคาย เมื่อถึงฝั่งแล้ว จึงอัญเชิญพระใสไปวัดโพธิ์ชัย จ.หนองคาย ส่วนพระเสริมอัญเชิญไปวัดปทุมวนารามราชวรวิหาร  ในปี พ.ศ. 2420 พระอาจารย์สีทัตถ์ สุวรรณมาโจ อดีตเจ้าอาวาสวัดศรีคุณเมือง ได้รวบรวมปัจจัยชาวหนองคายหล่อหลวงพ่อพระสุกจำลอง ทำพิธีอัญเชิญหลวงพ่อพระสุกมาสถิต กรมศิลปากรขึ้นทะเบียนเป็นโบราณวัตถุ เมื่อ พ.ศ. 2534 ในวันสงกรานต์ของทุกปี จะอัญเชิญออกมาให้ประชาชนสรงน้ำ 
ศรีคุณเมือง
หมวดหมู่:โบราณสถานในจังหวัดหนองคาย
กฎของเลขจำนวนเต็ม

กฎของเลขจำนวนเต็ม กล่าวว่า มวลของธาตุจะเท่ากับเลขจำนวนเต็มคูณกับมวลของอะตอมไฮโดรเจน กฎนี้สร้างขึ้นจากสมมุติฐานของเพราท์ในปี ค.ศ. 1815 ปี ค.ศ. 1920 ฟรานซิส ดับเบิลยู. แอสตัน สาธิตให้เห็นจากการใช้เครื่องวัดมวลว่าความเบี่ยงเบนไปจากกฎนั้นเกิดขึ้นโดยมีเหตุหลักมาจากไอโซโทป ซึ่งเป็นรองพลังงานยึดเหนี่ยว ทำให้เกิดเหตุการณ์มวลพร่อง สำหรับรูปแบบปัจจุบันของกฎเลขจำนวนเต็มคือ มวลอะตอมของไอโซโทปของธาตุหนึ่ง ๆ มีค่าประมาณเท่ากับเลขมวล (จำนวนโปรตอนบวกนิวตรอน) คูณกับหน่วยมวลอะตอม (มีค่าประมาณเท่ากับมวลของอะตอมโปรตอน, นิวตรอน, หรือไฮโดรเจน-1 1 หน่วย) กฎนี้ทำนายมวลอะตอมของนิวไคลด์และไอโซโทปจำนวนมากได้ในระดับความแม่นยำสูงกว่า 99%

**อ้างอิง**

**หนังสืออ่านเพิ่มเติม**
doi-access=free 

**แหล่งข้อมูลอื่น**
  1922 Nobel Prize Presentation Speech
หมวดหมู่:ตารางธาตุ
แบบจำลองชั้นพลังงานของนิวเคลียส

ในการศึกษาฟิสิกส์นิวเคลียร์และเคมีนิวเคลียร์ แบบจำลองชั้นพลังงานของนิวเคลียส คือแบบจำลองของนิวเคลียสอะตอมที่อาศัยหลักการกีดกันของเพาลีเพื่ออธิบายโครงสร้างของนิวเคลียสในรูปของระดับพลังงาน แบบจำลองชั้นพลังงานชุดแรกเสนอขึ้นโดย ดมิทรี อิวาเนนโก (ร่วมกับ E.Gapon) เมื่อปี ค.ศ. 1932 ต่อมามีการพัฒนาแบบจำลองนี้ในปี 1949 โดยเป็นงานวิจัยอิสระของนักฟิสิกส์หลายคน ที่สำคัญได้แก่ ยูจีน พอล วิกเนอร์, Maria Goeppert-Mayer และ J. Hans D. Jensen ซึ่งได้รับรางวัลโนเบลสาขาฟิสิกส์ร่วมกันในปี ค.ศ. 1963
แบบจำลองชั้นพลังงานนี้บางส่วนมีความคล้ายคลึงกับแบบจำลองชั้นพลังงานของอะตอม ซึ่งอธิบายการจัดเรียงตัวของอิเล็กตรอนในอะตอม ในชั้นพลังงานที่มีอิเล็กตรอนอยู่เต็มจะมีความเสถียรมากกว่า เมื่อเพิ่มนิวคลีออน (โปรตอนหรือนิวตรอน) ให้กับนิวเคลียส จะมีจุดๆ หนึ่งซึ่งพลังงานยึดเหนี่ยวของนิวคลีออนตัวถัดไปมีค่าน้อยกว่าตัวก่อนหน้าอย่างมาก ผลการสังเกตการณ์นี้เป็นจุดเริ่มต้นของแบบจำลองชั้นพลังงาน ทำให้ทราบถึงเลขมหัศจรรย์ (magic number) ของนิวคลีออน คือ 2, 8, 20, 28, 50, 82, 126 ซึ่งจะผูกมัดแน่นหนากับเลขตัวถัดไปที่มีค่าสูงขึ้น

**อ้างอิง**

**หนังสืออ่านเพิ่มเติม**
 isbn=048643933X- isbn=3718605511
หมวดหมู่:ฟิสิกส์นิวเคลียร์
พัสเซา

พัสเซา (Passau, De-Passau.ogg; lang-bar|label=บาวาเรียกลาง|Båssa) เป็นนครในนีเดอร์ไบเอิร์น ประเทศเยอรมนี มีอีกชื่อว่า Dreiflüssestadt ("นครสามแม่น้ำ") เนื่องจากแม่น้ำดานูบไหลบรรจบกับแม่น้ำอินน์ทางใต้กับแม่น้ำอิลซ์ทางเหนือ
ประชากรในพัสเซามีประมาณ 50,000 คน ในจำนวนนี้มีประมาณ 12,000 คนเป็นนักศึกษาในมหาวิทยาลัยพัสเซาที่มีชื่อเสียงในด้านสถาบันเศรษฐศาสตร์ กฎหมาย เทววิทยา วิทยาการคอมพิวเตอร์ และวัฒนธรรมศึกษาของประเทศเยอรมนี

**ประวัติ**
ในศตวรรษที่ 2 ก่อน ค.ศ. สมาชิกเผ่า Boii หลายคนถูกพวกโรมันดันออกาจากอิตาลีเหนือไปทางเหนือข้ามเทือกเขาแอลป์ พวกเขาตั้งเมืองหลวงใหม่ที่ชาวโรมันตั้งชื่อว่า โบอิโอดูรุม (Boiodurum, จากภาษากอล Boioduron) ปัจจุบันอยู่ในเขต Innstadt ของพัสเซา
พัสเซาเคยเป็นอาณานิคมโรมโบราณที่มีชื่อว่า บาตาวิส (Batavis) ภาษาละตินแปลว่า "เพื่อ บาตาวี " โดยบาตาวีเป็นชนเผ่าเจอร์แมนิกโบราณที่นักเขียนยุคคลาสสิกมักกล่าวถึง
ในช่วงครึ่งหลังของคริสต์ศตวรรษที่ 5 นักบุญเซเวรีนุสสถาปนาอารามที่นี่ พื้นที่นี้ถูกชนอลามันน์เข้ารุกรานหลายครั้ง
ระดับน้ำสูงระหว่าง ค.ศ. 1501–2002 ที่นครพัสเซา ถ่ายเมืองเดือนกันยายน ค.ศ.  2012
ณ วันที่ 2 มิถุนายน ค.ศ. 2013 ย่านเมืองเก่าประสบกับน้ำท่วมครั้งรุนแรงที่เป็นผลจากฝนตกติดต่อกันหลายวันและบริเวณนครตั้งอยู่ที่จุดบรรจบของแม่น้ำ 3 สาย โดยมีการจัดแสดงระดับน้ำท่วมสูงสุดตั้งแต่ ค.ศ. 1501 ไว้ที่ผนังศาลากลางเมืองเก่า น้ำท่วมถึงฐานกำแพงนั้นเฉลี่ยทุก ๆ 5 ปี19

**เขตบริหาร**
พื้นที่สภาเปิดในพัสเซา
ก่อน ค.ศ. 2013 นครพัสเซาแบ่งออกเป็น 8 เขต ซึ่งโดยทั่วไปจะสอดคล้องกับเขตเทศบาลแยกเดิม จากนั้นตั้งแต่ ค.ศ. 2013 นครนี้แบ่งออกเป็น 16 เขตที่เรียกว่าพื้นที่สภาเปิด ("Bürgerversammlungsgebiete")

**เมืองพี่น้อง**
พัสเซาเป็นเมืองพี่น้องกับเมืองดังนี้:
*USA แฮ็กเกินแซ็ก สหรัฐ (1952)
*FRA กาญ-ซูร์-แมร์ ประเทศฝรั่งเศส (1973)
*AUT แคร็มส์อันเดร์โดเนา ประเทศออสเตรีย (1974)
*JPN อากิตะ ประเทศญี่ปุ่น (1984)
*ESP มาลากา ประเทศสเปน (1987)
*CZE แช็สแกบูแยโยวิตแซ ประเทศเช็กเกีย (1993)
*CHN หลิ่วโจว ประเทศจีน (1999)
*HUN แวสเปรม ประเทศฮังการี (1999)
*ITA Montecchio Maggiore ประเทศอิตาลี (2003)

**อ้างอิง**

**อ่านเพิ่ม**
  isbn=978-3-7917-2048-7-  isbn=978-3-86596-117-4  Passau, Universität, Dissertation, 2005- isbn=978-3791718705- cite book |editor-first=John M. |editor-last=Jeep |title=Medieval Germany: an Encyclopedia |url=https://books.google.com/books?id=p4uHav3mZLsC |year=2001 |publisher=Garland Publishing |isbn=978-0824076443 |chapter= Passau

**แหล่งข้อมูลอื่น**
 de- Passau Wiki de- Passau at Flickr- Passau Cathedral, which is famous for its organ with 17,774 pipes and 233 registers - the biggest church organ on Earth - Zoomable map and satellite overview (Google Maps).- First stop for new arrivals in Germany: bureaucracyfix-attempted=yes  (My Way news, September 16th, 2015)
หมวดหมู่:ทฤษฎีสนามควอนตัม

หมวดหมู่:ฟิสิกส์ทฤษฎี
หมวดหมู่:กลศาสตร์ควอนตัม
หมวดหมู่:ฟิสิกส์อนุภาค
เฮดจ์ฮอก

เฮดจ์ฮอก (hedgehog) เป็นสัตว์เลี้ยงลูกด้วยน้ำนมขนาดเล็กที่อยู่ในวงศ์ย่อย Erinaceinae ในวงศ์ใหญ่ Erinaceidae มีลักษณะทั่วไปคล้ายกับเม่น ซึ่งเป็นสัตว์ในอันดับสัตว์ฟันแทะ (Rodentia) ซึ่งอยู่กันคนละอันดับกัน คือ ด้านหลังของลำตัวปกคลุมไปด้วยขนที่มีลักษณะแข็งคล้ายหนาม ซึ่งไว้สำหรับป้องกันตัว แต่เฮดจ์ฮอกมีขนาดที่เล็กกว่ามาก และมีหนามที่สั้นกว่ามาก โดยขนของเฮดจ์ฮอกมีลักษณะเล็กแข็งคล้ายเสี้ยนหรือหนามมากกว่า มีส่วนใบหน้าคล้ายหนู แต่มีจมูกที่เรียวยาวที่ขมุบขมิบสำหรับดมกลิ่นอยู่ตลอด
เฮดจ์ฮอก นับเป็นสัตว์เลี้ยงลูกด้วยนมในอันดับ Eulipotyphla ซึ่งสัตว์ในอันดับนี้จะหากินตามพื้นดินในเวลากลางคืน และกินแมลงเป็นอาหารหลัก เป็นสัตว์เลี้ยงลูกด้วยนมที่ถือกำเนิดมาแล้วบนโลกไม่ต่ำกว่า 15 ล้านปี โดยไม่เปลี่ยนแปลงรูปร่าง จัดว่าที่มีความเก่าแก่มากที่สุดจำพวกหนึ่ง

**นิรุกติศาสตร์**
ชื่อ hedgehog พบมีการใช้ในราวปี ค.ศ. 1450 ซึ่งมาจากภาษาอังกฤษสมัยกลาง: heyghoge จาก heyg, hegge ("hedge") เพราะมันมักจะออกจากพุ่มไม้และ hoge, hogge ("hog") จากจมูกคล้ายหมู ชื่ออื่น ๆ ได้แก่ urchin, hedgepig และ furze-pig

**ลักษณะ**
ขนของเฮดจ์ฮอกตลอดทั้งตัวมีประมาณ 7,000 เส้น ในเส้นขนมีลักษณะกลวงแต่แข็งแรงด้วยสารประกอบเคราติน จึงมีน้ำหนักเบา และซับซ้อนเพื่อช่วยในการรับแรงกระแทกของสัตว์ใหญ่ที่เข้ามาจู่โจมหรือรับแรงกระแทกหากตัวเฮดจ์ฮอกต้องตกจากที่สูง ซึ่งครั้งหนึ่งเคยมีความเชื่อว่า เฮดจ์ฮอกใช้เส้นขนนี้ในการเขย่าต้นแอปเปิลแล้วใช้ขนเสียบลูกแอปเปิล นำไปกินเป็นอาหารในรัง
เฮดจ์ฮอก เมื่อพบกับศัตรูจะขดตัวเป็นวงกลม และตั้งขนที่แหลมชูชันขึ้นมา โดยที่ช่วงท้องจะนุ่มไม่มีอะไรป้องกัน เฮดจ์ฮอกจะตกเป็นอาหารของสัตว์กินเนื้อขนาดใหญ่กว่าเสมอ เช่น แบดเจอร์, วีเซล หรือมาร์เท็น เมื่อยามปกติขนของเฮดจ์ฮอกจะลู่ลงแนบกับลำตัว ลูกเฮดจ์ฮอกเมื่อแรกคลอดจะมีหนังหนาหลายชั้นปกคลุมขนแหลม หลังจากไม่กี่ชั่วโมงเมื่อคลอดออกมาขนแหลมชุดแรกจะแทงทะลุออกมา แต่จะเป็นสีขาว หลังจากนั้นไม่นานขนชุดแรกจะร่วง และมีขนชุดใหม่ที่สีเข้มและแข็งกว่างอกขึ้นมาแทน เฮดจ์ฮอกสามารถผลัดขนและงอกขึ้นใหม่ได้หลายครั้งตลอดชีวิต เมื่อพบกับสิ่งที่แปลกประหลาดหรือวัตถุที่มีพิษ เฮดจ์ฮอกจะกัดขนตัวเองและเลียจนกระทั่งมีฟองเต็มปาก และนำเอาฟองน้ำลายนี้ไปปายกับขน พฤติกรรมอันนี้ยังไม่ทราบสาหเตุที่แน่ชัด เชื่อว่าเป็นการกระทำเพื่อปกปิดตัวเอง หรือทำให้สัตว์นักล่าไม่สนใจในตัวเฮดจ์ฮอก หรือแม้กระทั่งเชื่อว่าเป็นไปเพื่อติดต่อสื่อสารกันเองหรือดึงดูดเพศตรงข้าม
พบกระจายพันธุ์ในทวีปยุโรป, แอฟริกา และบางส่วนในเอเชีย แบ่งออกได้เป็น 5 สกุล (ดูในกล่องข้อมูล) 16 ชนิด บางชนิดนิยมเป็นสัตว์เลี้ยง เช่น เฮดจ์ฮอกสี่นิ้ว (Atelerix albiventris) ซึ่งชื่อเรียกติดปากในภาษาไทยจะนิยมเรียกว่า "เม่นแคระ" เนื่องจากมีลักษณะคล้ายกับเม่น ปัจจุบันได้มีการจำแนกสีของเฮดจ์ฮอกที่เพาะเลี้ยงเป็นสัตว์เลี้ยงได้มากถึง 92 สีด้วยกัน ซึ่งผู้เลี้ยงสามารถให้อาหารแมวกินได้ประจำ และให้แมลงอย่าง หนอนนก เป็นอาหารเสริมบ้าง
ในยุคกลาง เฮดจ์ฮอกเคยถูกเชื่อว่าเป็นตัวการที่ขโมยนมวัวในเวลากลางคืน รัฐสภาอังกฤษในยุคสมเด็จพระราชินีนาถเอลิซาเบธที่ 1 จึงตั้งค่าหัวไว้หัวละ 3 เพนนี  และทำให้เฮดจ์ฮอกถูกฆ่าไปเป็นจำนวนหลายพันตัว  เฮดจ์ฮอกยังถูกอ้างอิงถึงในวัฒนธรรมร่วมสมัยหลายประการ อาทิ เป็นตัวการ์ตูนชื่อ โซนิค เดอะ เฮดจ์ฮอก เป็นต้น

**อ้างอิง**

**แหล่งข้อมูลอื่น**
 Erinaceinae- Hedgehogs (Species)- "Hedgehog" 12px. Encyclopedia Americana. 1920.
หมวดหมู่:วงศ์เฮดจ์ฮอก
หมวดหมู่:สัตว์เลี้ยง
หมวดหมู่:สัตว์ที่พบในทวีปยุโรป
หมวดหมู่:สัตว์ที่พบในทวีปแอฟริกา
หมวดหมู่:เฮดจ์ฮอก
วิโรจน์ ทองชิว

วิโรจน์ ทองชิว (20 พฤษภาคม พ.ศ. 2506 – 8 สิงหาคม พ.ศ. 2565) เป็นผู้กำกับภาพยนตร์ชาวไทย มีผลงานเขียนบท และกำกับภาพยนตร์ในแนวขบขัน
วิโรจน์เกิดที่ตำบลมหาชัย อำเภอเมืองสมุทรสาคร จังหวัดสมุทรสาคร จบการศึกษาจากโรงเรียนเพาะช่าง สาขาจิตรกรรมสากล จากนั้นได้ทำธุรกิจส่วนตัว เปิดร้านทำป้ายโฆษณา มีผลงานกำกับภาพยนตร์เรื่องแรกเมื่อปี พ.ศ. 2546 เรื่อง แอบคนข้างบ้าน ด้วยเงินทุนส่วนตัว (โดยการดูแล และจัดจำหน่ายโดย ไท เอ็นเตอร์เทนเมนท์) จากนั้นได้มากำกับภาพยนตร์ในสังกัดพระนครฟิล์ม 2 เรื่องคือ คนหอนขี้เรื้อนในคืนเดือนเสี้ยว กับ เด็กเดน หลังจากนั้นก็ไปกำกับให้กับสหมงคลฟิล์ม เรื่อง เทวดาท่าจะเท่ง และกำกับให้กับซาก้า สตูดิโอ ในเรื่อง 8E88 วิโรจน์กลับมาเป็นผู้กำกับภาพยนตร์อิสระอีกครั้ง กับผลงานภาพยนตร์ทุนส่วนตัว 2 เรื่อง รักเป็นบ้า (2560) และ ส้วมซ่อนผี (2562)
วิโรจน์เป็นบิดาของ บุตรศรัณย์ ทองชิว นักแสดง ที่แจ้งเกิดจากการประกวดเดอะสตาร์ ค้นฟ้าคว้าดาว ซีซั่น 5
วิโรจน์ถูกพบว่าเสียชีวิตในวันที่ 8 สิงหาคม พ.ศ. 2565

**ผลงานการกำกับ**
 แอบคนข้างบ้าน (2546)- คนหอนขี้เรื้อน ในคืนเดือนเสี้ยว (2548)- เด็กเดน (2548)- เทวดาท่าจะเท่ง (2551)- 8e88 แฟนลั้ลลา (2552) เป็นผลงานกำกับร่วมกับ ปานสิริ ทองชิว ผู้เป็นลูกสาว- รักเป็นบ้า Craz Love (2560)- ส้วมซ่อนผี (2562)- ราตรีสวัสดิ์ ( ภาพยนตร์เรื่องสุดท้าย อยู่ในขั้นตอนรอฉาย)

**อ้างอิง**

**แหล่งข้อมูลอื่น**
 Viroj Thongsiew
หมวดหมู่:บุคคลจากอำเภอเมืองสมุทรสาคร
หมวดหมู่:ชาวไทยเชื้อสายจีน
หมวดหมู่:ชาวไทยเชื้อสายมอญ
หมวดหมู่:ผู้กำกับภาพยนตร์ชาวไทย
หมวดหมู่:บุคคลจากวิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทร์
หมวดหมู่:ผู้ให้ความบันเทิงจากจังหวัดสมุทรสาคร
แม่แบบ:เหตุการณ์ปัจจุบัน/2554 ธันวาคม 6

*  หลังเลือกตั้งและเจรจากันมา 541 วัน พรรคการเมืองในเบลเยียมก็ตกลงจัดตั้งรัฐบาลและปฏิญาณตนเข้ารับตำแหน่งได้ โดยมีเอลีโอ ดี รูโป เป็นนายกรัฐมนตรี  (La Libre)
}
ภูเข้

ภูเข้  เป็นภูเขาในทิวเขาหลวงพระบางซึ่งแบ่งเขตแดนระหว่างประเทศไทยกับประเทศลาว ในเขตอำเภอบ่อเกลือ จังหวัดน่าน สูงจากระดับน้ำทะเล 2,079 เมตร  โดยมีหลักเขตแดนหลักที่ 3-37 ตั้งอยู่บนยอด   เป็นยอดเขาที่สูงเป็นอันดับ 6 ของประเทศไทย และสูงที่สุดในจังหวัดน่าน โดยมีสภาพภูมิอากาศที่เย็นสบายตลอดทั้งปี โดยเฉพาะในช่วงฤดูหนาวจะมีสภาพอากาศที่หนาวจัด ภูเข้มีสภาพธรรมชาติที่มีความแตกต่างกันระหว่างท้องทุ่งหญ้ากับผืนป่าดิบเขาที่ยังสมบูรณ์ ผสมผสานไปกับความงดงามของทิวเขาสลับซับซ้อนทั้งในเขตพื้นที่ประเทศไทย และประเทศลาว ชนิดพันธุ์ไม้ที่พบเห็นในป่าบริเวณนี้ เช่น ก่วมแดง เฟิร์นมหาสดำ ขนุนดิน กล้วยป่า เจ้าแตรวง เป็นต้น
ภูเข้เป็นยอดเขาที่ได้รับความนิยมของนักท่องเที่ยวที่ชอบการผจญภัย เนื่องจากระยะทางการไปและกลับนั้นต้องพักค้างแรมในป่าด้วย

**อ้างอิง**
หมวดหมู่:เขตแดนไทย–ลาว
หมวดหมู่:ภูเขาในจังหวัดน่าน
เข้
หมวดหมู่:อำเภอบ่อเกลือ
อัศวินพเนจร

อัศวินพเนจร เป็น อัศวินในสมัยกลาง ที่ใช้ชีวิตโดยตระเวณไปที่ต่างๆ เพื่อค้นหาการผจญภัย ที่จะพิสูจน์ความเป็นอัศวินของตน
ต้นกำเนิดของคำที่พบเก่าที่สุดมาจากคำว่า "knight-errant" ในภาษาอังกฤษของบทกวีในศตวรรษที่ 14 เรื่อง Sir Gawain and the Green Knight, ที่เซอร์กาเวนถูกเซอร์เบอซิลัค ต้อนรับและเรียกเป็น อัศวินพเนจร ด้วยคำโบราณ "knygt erraunt"
เซอร์อิเวนช่วยราชสีห์ ภาพเขียนสีวิจิตรจากสมัยกลาง

**ในวัฒนธรรมอื่นๆ**
บทกวีไบลิน่า (bylina) ของรัสเซีย กล่าวถึง บอกาไทร์ (bogatyr), ซึ่งตรงกับลักษณะของอัศวินพเนจร ที่ทำหน้าที่ผู้ปกป้องแผนดินเกิด และบางคร้งก็เป็นนักผจญภัย
บอกาไทร์ที่มีชื่อเสียงได้แก่ Ilya Muromets, Dobrynya Nikitich และ Alyosha Popovich
ไฟล์:Vastnetsov 1914.jpg|thumb|300px|Ilya Muromets (1914) by Viktor Vasnetsov.
จอมยุทธ์พเนจร (Traditional: 遊俠 Simplified: 游侠 Pinyin: yóuxiá แต้จิ๋ว: อิ๋วเหียบ) เป็นผู้กล้าผจญภัยเร่ร่อน ของจีน ที่มีคุณสมบัติใกล้เคียงกับ อัศวินพเนจร ของยุโรปสมัยกลาง
โดยจอมยุทธ์พเนจรจะเดินทางตามลำพัง เพื่อปกป้องชาวบ้านจากการถูกผู้ปกครองข่มเหงรังแก
จอมยุทธ์พเนจร จะต่างจาก อัศวินพเนจร ตรงที่จอมยุทธ์พเนจร ไม่ได้มาจากกลุ่มชนชั้นใดชนชั้นหนึ่งของสังคม แต่ จอมยุทธ์พเนจร อาจมีอาชีพใดก็ได้ตั้งแต่ กวี จนถึง ทหาร
มีวรรณกรรมหนึ่งในสมัยราชวงศ์ถังที่กล่าวถึงทาสที่มีพลังเหนือธรรมชาติที่ได้ช่วยหญิงสาวที่ถูกลักพาตัว และดำน้ำไปที่ก้นของแม่น้ำที่เชี่ยวกรากไปเอาสมบัติมาได้
ในญี่ปุ่น คำว่า Musha shugyō ใช้บรรยายถึง ซามูไร ที่ต้องการจะทดสอบความสามารถของตนในสภาพการใช้ชีวิตจริงๆที่ได้ท่องเที่ยวไปในดินแดนต่างๆ และได้ประลองยุทธ์ต่างๆระหว่างการเดินทาง

**อ้างอิง**
หมวดหมู่:อัศวิน
หมวดหมู่:ตัวละครที่เป็นอัศวิน
จอมยุทธ์พเนจร

จอมยุทธ์พเนจร (p=yóuxiá) เป็น คำเรียก ผู้กล้านักสู้ ที่ร่อนพเร่ไปที่ต่างๆของจีน ในยุคระหว่าง ราชวงศ์ฮั่น และ ราชวงศ์ชิง.
จอมยุทธ์พเนจร มาจากคำภาษาจีน " 游侠" ที่แปลตรงตัวว่า แรงที่ร่อนเร่ แต่มีความหมายถึง ผู้กล้าที่ท่องไปสถานที่ต่างๆ อาจรวมไปถึง นักผจญภัย ทหารรับจ้าง ผู้ปกป้อง/กอบกู้ชาติ สมาชิกขบวนการใต้ดิน ได้อีกด้วย.
คำว่า "แรงที่ร่อนเร่" อ้างอิงถึง วิถีชีวิตที่จอมยุทธ์พเนจรท่องเที่ยวเดินทางไปตามลำพังโดยใช้แรง (กำลังกาย หรือ สายสัมพันธ์ กับผู้มีอำนาจ) ในการแก้ไขสิ่งผิดให้ถูกต้อง เพื่อทั้งกับชาวบ้านสามัญชน และ กับราชวงศ์.
จอมยุทธ์พเนจร ไม่ได้เป็นอาชีพ หรือ มาจากชนชั้นใดชนชั้นหนึ่งในสังคม.
เอกสารทางประวัติศาสตร์ นิยายกำลังภายใน และเรื่องเล่าพื้นบ้าน บรรายายถึง จอมยุทธ์พเนจร ทั้งที่เป็นเจ้าชาย ที่เป็นเจ้าหน้าของรัฐ ที่เป็นกวี ที่เป็นนักดนตรี ที่เป็นหมอ ที่เป็นทหาร ที่เป็นพ่อค้า และที่เป็นคนชำแหละเนื้อ.
อาจารย์ เจมส์ หลิว (Dr. James J.Y. Liu, 1926–1986), ศาสตราจารย์ด้านวรรณกรรมจีนและวรรณกรรมเปรียบเทียบ ของ มหาวิทยาลัยสแตนฟอร์ด กล่าว่า การเป็นจอมยุทธ์พเนจร เหมือนกับ การแสดงออกส่วนบุคคล และ เป็นความต้องการอิสรภาพ มากกว่าที่จะเป็น สถานะทางสังคม ที่ทำให้พวกเขาเลือกที่จะท่องเที่ยวไปที่ต่างๆ เพื่อช่วยเหลือผู้คน.
อาจารย์ เจมส์ หลิว เชื่อว่า ที่เป็นอย่างนี้ก็เพราะว่า จอมยุทธ์พเนจร ส่วนใหญ่มาจากทางเหนือของประเทศจีน ซึ่งมีพรมแดนติดต่อกับที่อยู่ของ ชนเผ่าเร่ร่อน ซึ่งวิถีชีวิตของชนเผ่าเหล่านั้นเน้นที่ อิสรภาพของการเดินทางและคุณธรรมทางทหาร.
จอมยุทธ์พเนจร หลายคนมาจากมณฑลเหอเป่ย์และมณฑลเหอหนาน ดังเช่น จอมยุทธ์ส่วนใหญ่ที่กล่าวถึงใน 108 ผู้กล้าหาญแห่งเขาเหลียงซาน.

**ในบทกวี**
วีรกรรมของจอมยุทธ์พเนจร ถูกเล่าต่อกันมาในรูปของร้อยแก้วตลอดประวัติศาสตร์จีน.
ตัวอย่างที่ดีอันหนึ่งคือ The Swordsman โดย Jia Dao:
For ten years I have been polishing this sword;
Its frosty edge has never been put to the test.
Now I am holding it and showing it to you, sir:
Is there anyone suffering from injustice?
อาจารย์ เจมส์ หลิว อธิบายว่า บทกวีนี้สามารถสรุปถึงแก่นของจอมยุทธ์พเนจรไว้ได้อย่างดีภายในร้อยแก้ว 4 บรรทัด.

**ลักษณะคล้ายๆกัน**
 อัศวิน ในยุโรป- โรบินฮูด  ในอังกฤษ- ซามูไร ในญี่ปุ่น- เซโซกโอกี (Sae Sok O-Gye) ในเกาหลี- กษัตรา (Kshatriya) ในอินเดีย

**บทความที่เกี่ยวข้อง**
 อัศวินพเนจร- จอมยุทธ์

**อ้างอิง**

**แหล่งข้อมูลอื่นๆ**
  The Knight-errant in Chinese literature, a 12 page paper by James J.Y. Liu. (accessed 12-20-2008)
หมวดหมู่:นิยายจีน
หมวดหมู่:อัศวิน
ฮี-แมน

ฮี-แมน (He-Man) หรือ ฮีแมน เป็นตัวละครฮีโร่ที่อยู่ในซีรีส์ ฮีแมน เจ้าจักรวาล ในอีกร่างหนึ่งของเขาคือ เจ้าชายอดัม ฮีแมนและพวกพ้องของเขาได้ทำการปกป้องอีเธอร์เนียร์ กับความลับของปราสาทเกรย์สคัลจากกองกำลังปีศาจแห่งสเกเลทอร์

**จุดกำเนิด**
ใน ค.ศ. 1976 เรย์ แวกเนอร์ ซึ่งเป็นกรรมการผู้จัดการของแมทเทล ได้ปฏิเสธการร้องขอในการผลิตของเล่นแอ็คชั่นฟิกเกอร์ที่มาจากตัวละครสตาร์ วอร์ส ซึ่งเป็นภาพยนตร์ของ จอร์จ ลูคัส1 ที่ประสบความสำเร็จในเชิงพาณิชย์ของภาพยนตร์ไตรภาค (รวมถึงสินค้าที่เกี่ยวข้องทั้งหมด) ในช่วงเวลาถัดมาเพียงไม่กี่ปี โดยที่ทางแมทเทลกลับไม่ประสบความสำเร็จในของเล่นหลายรายการ เนื่องด้วยไม่ได้จับความต้องการของผู้บริโภค หรือผลกระทบต่อตลาดของเล่น2
ในการแข่งขันออกแบบแอ็คชั่นฟิกเกอร์ที่ได้รับความนิยมชุดถัดไป โรเจอร์ สวีท (นักออกแบบชั้นนำที่ทำงานให้กับแผนกออกแบบเบื้องต้นของแมทเทลช่วงยุค 1970 ถึง 1980) ได้ตระหนักว่าความเรียบง่ายอาจเป็นกุญแจสู่ความสำเร็จ ตามที่หนังสือของเขาในปี ค.ศ. 2005 มาสเตอร์ริงดิยูนิเวิร์ส สวีตได้รู้ว่าหากเขาให้ความสำคัญกับการตลาดย่อมสามารถขายได้ เขาชนะการแข่งขัน 90 เปอร์เซ็นต์ทางการตลาด3

**หมายเหตุ**
สิทธิในการผลิตของเล่นชุด สตาร์ วอร์ส ในภายหลังได้เป็นของฮาสโบร
สิ่งเหล่านี้ประกอบด้วย  คิท แกลเลนท์, โรบินแอนด์เดอะสเปซฮู้ดส์ และ เคนนี่ เดวิตท์
การประพันธ์เรื่องราวเกี่ยวกับตัวละครฮีแมนได้รับการถกเถียง ในฐานะสองนักออกแบบรายอื่น มาร์ค เทย์เลอร์ และจิล บาราด ยังได้รับเครดิตในการสร้างซูเปอร์ฮีโร่

**อ้างอิง**

**แหล่งข้อมูลอื่น**
  He-man.org- title=He-Man and the Masters of the Universe (1983–1985 series)- title=Masters of the Universe (1987 live action film)- title=The New Adventures of He-Man (1990–1991 series)- title=He-Man and the Masters of the Universe (2002 series)-  Masters Cast - He-Man and She-Ra Podcast
หมวดหมู่:ตัวละครภาพยนตร์
หมวดหมู่:ตัวละครชายในการ์ตูนทีวีแอนิเมชัน
หมวดหมู่:ตัวละครชายในภาพยนตร์
หมวดหมู่:ตัวละครมนุษย์เคลื่อนไหว
หมวดหมู่:ตัวละครที่ฝึกศิลปะการต่อสู้
หมวดหมู่:ตัวละครที่เป็นฝาแฝด
หมวดหมู่:ตัวละครที่เป็นเจ้าชาย
หมวดหมู่:ตัวละครที่เป็นมกุฎราชกุมาร
หมวดหมู่:ตัวละครในบันเทิงคดีที่มีพลังเหนือมนุษย์
หมวดหมู่:ตัวละครในบันเทิงคดีที่มีความเป็นอมตะ
หมวดหมู่:ซูเปอร์ฮีโรที่เป็นสิ่งมีชีวิตนอกโลก
หมวดหมู่:ตัวละครในบันเทิงคดีที่ใช้เวทมนตร์
อาคิโกะ โอเซกิ

อาคิโกะ โอเซกิ (Akiko Ozeki; อาคิโกะ; เกิด 8 สิงหาคม พ.ศ. 2534) เป็นพิธีกร นางแบบและนักแสดงชาวไทย-ญี่ปุ่นและจีน

**ประวัติ**

**ครอบครัวและการศึกษา**
อาคิโกะ โอเซกิ เกิดเมื่อวันที่ 8 สิงหาคม พ.ศ. 2534 เป็นชาวไทย-ญี่ปุ่น (บิดาเป็นชาวญี่ปุ่น มารดาเป็นชาวไทยเชื้อสายจีน) อาคิโกะสำเร็จการศึกษาจาก NIST - New International School of Thailand จบการศึกษาจากคณะวารสารศาสตร์และสื่อสารมวลชน มหาวิทยาลัยธรรมศาสตร์

**เข้าสู่วงการ**
ก้าวแรกที่ทำให้เธอเข้ามาสู่วงการบันเทิงด้วยผลงานโฆษณาโดนัทยี่ห้อหนึ่ง ซึ่งทำให้เธอได้รับงานเป็นครั้งแรก เธอเล่าว่าตอนนั้นเธอกำลังเดินเล่นอยู่แถวสยาม ก็มีโมเดลลิ่งมาขอเบอร์โทรศัพท์ หลังจากนั้นไม่นาน โมเดลลิ่งจึงชักชวนให้เธอได้เข้าไปแคสต์งานโฆษณาชิ้นแรก จากนั้นก็มีผลงานโฆษณาตามมาเรื่อย ๆ ทั้งงานโฆษณารถยนต์ที่เล่นคู่กับณัฐวุฒิ สะกิดใจ, โฆษณา Mister Donut (Saku Saku), The Pizza Company, True Move แต่ผลงานที่ทำให้อาคิโกะเป็นที่รู้จักมากขึ้น จากภาพยนตร์ เรื่อง ห้าแพร่ง ตอน Backpacker ภาพยนตร์แนวสยองขวัญ ซึ่งเธอรับบทเป็นนักท่องเที่ยวชาวญี่ปุ่น ต่อมาอาคิโกะได้มีผลงานมิวสิกวิดีโอเป็นครั้งแรกในเพลง "ทดเวลาบาดเจ็บ" ของวรเวช ดานุวงศ์ และมีภาพยนตร์โฆษณาเรื่อย ๆ ต่อมา รวมทั้งมิวสิกวิดีโอ รับเชิญซิตคอม และเป็นวีเจหน้าใหม่ของเวรี่ทีวีด้วย ซึ่งต่อมาได้เป็นวีเจอยู่ที่ You2Play TV ภายหลังได้ผันตัวไปเป็นพนักงานต้อนรับบนเครื่องบินของสายการบินไทยแอร์เอเชียเอกซ์และยังคงกลับมารับงานในวงการบันเทิงเมื่อมีโกาส

**ผลงาน**

**ละครโทรทัศน์ซีรีส์**
ผลงานในฐานะนักแสดงอิสระ


**ซีรีส์ / ซิตคอม**

**ภาพยนตร์**

**พิธีกร**
 รายการผจญไทย กับ คิง เพาเวอร์ ไทย เพาเวอร์ พลังคนไทย 

**โฆษณา**
 Mister Donut (Saku Saku)- The Pizza Company- True Move- Amino- Laurier (ลอริเอะ)- SCIB- Toyota ร่วมกับ ณัฐวุฒิ สะกิดใจ- Citra- Bangkok Airway -  In-Flight (Love at First Flight) พ.ศ. 2553- Glico Fruitia พ.ศ. 2553- Go Cheese (Vietnam) พ.ศ. 2555- Strawberry KFC Egg Tart (เคเอฟซี) พ.ศ. 2555- Tros- Cute Press- Roy Thai (รอยไทย)- Yum Yum X-cite (Myanmar)- Diana (Vietnam)- C2 (Vietnam)- MOJO (Ukraine)- Oriental Princess- Calbee- Jele Beauty- Lactacyd- Pokari Sweat (Hong Kong)

**มิวสิกวิดีโอ**
 เพลง ทดเวลาบาดเจ็บ – วรเวช ดานุวงศ์- เพลง แล้วแต่หัวใจเธอ – ผลิตโชค อายนบุตร- เพลง หนึ่งในพันล้าน – นภัทร อินทร์ใจเอื้อ

**อ้างอิง**
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:ชาวไทยเชื้อสายจีน
หมวดหมู่:ชาวไทยเชื้อสายญี่ปุ่น
หมวดหมู่:พิธีกรชาวไทย
หมวดหมู่:บุคคลจากคณะวารสารศาสตร์และสื่อสารมวลชน มหาวิทยาลัยธรรมศาสตร์
หมวดหมู่:พนักงานต้อนรับบนเครื่องบิน
โรงเรียนมัธยมศึกษาตอนปลายโฮริโกชิ

โรงเรียนมัธยมปลายโฮริโกชิ (Horikoshi Kōtō Gakkō) เป็นโรงเรียนมัธยมเอกชนในประเทศญี่ปุ่นที่ก่อตั้งในปี พ.ศ. 2466 โรงเรียนนี้มีชื่อเสียงมากเนื่องจากได้รับความนิยมจากนักแสดง และนักร้องญี่ปุ่นเป็นจำนวนมาก ในโรงเรียนนี้มีแผนการเรียนให้เลือกทั้งหมด 4 แผนได้แก่ แผนการศึกษาต่อและวิชาชีพ แผนพลศึกษา แผนอาชีพสายบันเทิง และแผนการเรียนภาษาอังกฤษ

**นักเรียนและศิษย์เก่าที่มีชื่อเสียง**

**อ้างอิง**
หมวดหมู่:โรงเรียนในโตเกียว
หมวดหมู่:โรงเรียนที่ก่อตั้งในปี พ.ศ. 2466
หมวดหมู่:สิ่งก่อสร้างในเขตนางาโนะ
โรงเรียนเตรียมอุดมศึกษาพัฒนาการ สุวรรณภูมิ

โรงเรียนเตรียมอุดมศึกษาพัฒนาการสุวรรณภูมิ มีตัวย่อ ต.อ.พ.ภ. เป็นโรงเรียนรัฐบาลประเภทโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากรุงเทพมหานคร เขต 2 ตั้งอยู่ที่ 199 ซอยร่มเกล้า 17 ถนนร่มเกล้า แขวงคลองสามประเวศ เขตลาดกระบัง กรุงเทพมหานคร เปิดสอนในระดับชั้นมัธยมศึกษาปีที่ 1 ถึง ระดับชั้นมัธยมศึกษาปีที่ 6 แบบสหศึกษา
โรงเรียนก่อตั้งเมื่อวันที่ 9 กุมภาพันธ์ พ.ศ. 2554 โดยอุดม พรมพันธ์ใจ ซึ่งเป็นผู้อำนวยการโรงเรียนเตรียมอุดมศึกษาพัฒนาการ ในขณะนั้น 
โรงเรียนเตรียมอุดมศึกษาพัฒนาการสุวรรณภูมิ ถือเป็นโรงเรียนในเครือข่ายโรงเรียนเตรียมอุดมศึกษาพัฒนาการในลำดับที่ 9
ปัจจุบันโรงเรียนเตรียมอุดมศึกษาพัฒนาการสุวรรณภูมิ มีเนื้อที่ภายในโรงเรียนทั้งหมด 19 ไร่ ซึ่งได้รับจากนายอภิสิทธิ์ งามอัจฉริยะกุล กรรมการผู้จัดการ บริษัท เค.ซี พร็อพเพอร์ตี้ จำกัด (มหาชน) ในวันที่ 8 กุมภาพันธ์ 2554 และได้ถือเอาวันรุ่งขึ้นวันที่ 9 กุมภาพันธ์ พ.ศ. 2554 เป็นวันก่อตั้งโรงเรียน

**สาเหตุของการแยกโรงเรียน**
เนื่องจากนักเรียนที่โรงเรียนเตรียมอุดมศึกษาพัฒนาการมีจำนวนมากเกินไป ทางโรงเรียนจึงลงความเห็นว่าควรที่จะสร้างโรงเรียนในเครือข่ายโรงเรียนเตรียมอุดมศึกษาพัฒนาการเพิ่มขึ้นมา โดยใช้ชื่อว่า โรงเรียนเตรียมอุดมศึกษาพัฒนาการสุวรรณภูมิ พอดีกับที่นายอภิสิทธิ์ งามอัจฉริยะกุล ได้บริจาคเนื้อที่จำนวน 19 ไร่ให้ทางโรงเรียน จึงนำที่ดินนั้นมาสร้างเป็นโรงเรียนเตรียมอุดมศึกษาพัฒนาการสุวรรณภูมิ

**การย้ายสถานศึกษาจากที่ตั้งชั่วคราวไปยังที่ตั้งจริง**
ในปีการศึกษา 2560 (ตั้งแต่วันที่ 16 พฤษภาคม 2560) โรงเรียนเตรียมอุดมศึกษาพัฒนาการสุวรรณภูมิ ได้ทำการย้ายที่ตั้งของสถานศึกษา จากที่ตั้งชั่วคราว 499 ถนนพัฒนาการ แขวงสวนหลวง เขตสวนหลวง กรุงเทพมหานคร 10250 (สถานที่ตั้งเดียวกันกับโรงเรียนเตรียมอุดมศึกษาพัฒนาการ)  ไปยังสถานที่ตั้งจริง 199 ซอยร่มเกล้า 17 ถนนร่มเกล้า แขวงคลองสามประเวศ เขตลาดกระบัง กรุงเทพมหานคร 10520

**สายการเรียนของมัธยมศึกษาตอนปลาย**

**ในปีการศึกษา 2557 มีแผนการเรียนทั้งหมด 3 แผนการเรียนได้แก่**
# แผนการเรียน วิทยาศาสตร์ - คณิตศาสตร์
# แผนการเรียน คณิตศาสตร์ - ภาษาอังกฤษ
# แผนการเรียน ภาษาอังกฤษ - ภาษาไทย - สังคมศึกษาฯ

**ในปีการศึกษา 2568 มีแผนการเรียนทั้งหมด 9 แผนการเรียน**
# แผนการเรียน วิทยาศาสตร์ - คณิตศาสตร์ (ห้องเรียนพิเศษ Gifted)
# แผนการเรียนวิทยาศาสตร์ วิจัย และเทคโนโลยี (ห้องเรียนพิเศษ Gifted Science Research and Technology)
# แผนการเรียน วิทยาศาสตร์ - คณิตศาสตร์
# แผนการเรียน คณิตศาสตร์ - ภาษาอังกฤษ
# แผนการเรียน ภาษาอังกฤษ - ภาษาไทย - สังคมศึกษาฯ
# แผนการเรียน ดนตรีสากล ศิลปะ และสถาปัตยกรรม (ห้องเรียนพิเศษ)
# แผนการเรียน อาหาร การโรงแรม และภาษาเพื่อการสื่อสาร (ห้องเรียนพิเศษ)
# แผนการเรียน English Program (วิทยาศาสตร์ - คณิตศาสตร์) ห้องเรียนพิเศษ
# แผนการเรียน Intensive English Program (ห้องเรียนพิเศษ)

**รายนามผู้อำนวยการโรงเรียน**

**อ้างอิง**

**แหล่งข้อมูลอื่น**
  เว็บไซต์หลักของโรงเรียนเตรียมอุดมศึกษาพัฒนาการสุวรรณภูมิ-  Facebook แฟนเพจของทางโรงเรียน-   Twitter ประชาสัมพันธ์ของทางโรงเรียน-  Facebook ประชาสัมพันธ์ของทางโรงเรียน
หมวดหมู่:โรงเรียนในเขตลาดกระบัง
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษากรุงเทพมหานคร เขต 2
สุวรรณภูมิ
หมวดหมู่:โรงเรียนมัธยมศึกษาขนาดกลาง
หมวดหมู่:โรงเรียนที่ก่อตั้งในปี พ.ศ. 2554
อะพอลโล 11

อะพอลโล 11 (Apollo XI) เป็นยานอวกาศลำแรกขององค์การนาซา ที่ลงจอดบนผิวของดวงจันทร์สำเร็จ อะพอลโล 11 ถูกส่งขึ้นสู่อวกาศโดยจรวด แซเทิร์น 5 (Saturn V: อ่านว่า แซเทิร์นไฟว์) ที่ฐานยิงจรวด 39A แหลมเคเนดี รัฐฟลอริดา เมื่อวันที่ 16 กรกฎาคม ค.ศ.1969 ก่อนแยกยานลงดวงจันทร์ไปลงจอดบริเวณ "ทะเลแห่งความเงียบสงบ” (Mare Tranquilitatis) ได้สำเร็จ ในวันที่ 20 กรกฎาคม ค.ศ.1969 
ลูกเรือในยานอวกาศประกอบด้วยนีล อาร์มสตรอง ผู้บังคับการ, บัซ อัลดริน นักบินยานลงดวงจันทร์ (Lunar Module) และไมเคิล คอลลินส์ เป็นนักบินยานบังคับการ (Command Module) อาร์มสตรองเป็นมนุษย์คนแรกที่ลงมาประทับรอยเท้าบนดวงจันทร์ ตามมาด้วยอัลดริน นักบินอวกาศทั้งสองได้ติดตั้งเครื่องวัดแผ่นดินไหว, กระจกสะท้อนเลเซอร์, เครื่องวัดลมสุริยะ, และเก็บตัวอย่างหินและดิน 21.6 กิโลกรัม นำกลับมายังโลก
นักบินอวกาศทั้งสองใช้เวลาอยู่บนดวงจันทร์รวม 21 ชั่วโมง 36 นาที ใช้เวลานับตั้งแต่ออกเดินทางจนกลับถึงโลก 195 ชั่วโมง 18 นาที 35 วินาที โดยเดินทางกลับมาลงจอดบริเวณมหาสมุทรแปซิฟิกวันที่ 24 กรกฎาคม ค.ศ.1969 ยานอวกาศอะพอลโล 11 เป็นส่วนหนึ่งของโครงการอะพอลโล ซึ่งเกิดจากความปรารถนาของประธานาธิบดีจอห์น เอฟ. เคนเนดี ที่ต้องการส่งมนุษย์ไปยังดวงจันทร์ให้สำเร็จ และกลับมายังโลกอย่างปลอดภัย

**ดูเพิ่ม**
 โครงการอะพอลโล- ทฤษฎีสมคบคิดเรื่องเหยียบดวงจันทร์

**อ้างอิง**
หมวดหมู่:โครงการอะพอลโล
หมวดหมู่:ยานอวกาศ
หมวดหมู่:ภารกิจอวกาศในปี พ.ศ. 2512
เคย์ลี เดอเฟอร์

เคย์ลี ดีเฟอร์ (Kaylee DeFer) (เกิด 23 กันยายน ค.ศ. 1986) เป็นนักแสดงหญิงชาวอเมริกัน เป็นที่รู้จักจากการรับบทเป็น ไอวี่ ดิกเกนส์/ชาร์ลี โร้ดส์ ในละครชุดทางโทรทัศน์เรื่องแสบใสไฮโซ (Gossip Girl)

**ผลงาน**
 (2011-) : แสบใสไฮโซ as Charlotte "Charlie" Rhodes/Ivy แขกรับเชิญ Season4 (2009-2010) / นักแสดงหลัก Season5 (2011-ปัจจุบัน) - (2011) : Friends with Benefits (TV series) (1 episode) -  as Mary Webber- (2011) : Red State- (2010) : Mattie- (2010) : How I Met Your Mother (1 episode) - "Big Days"- (2010) : CSI: Miami (1 episode) - "Getting Axed"- (2009) :Bones (1 episode) - "The Gamer in the Grease" as Tory Payne- (2009) : Ghost Whisperer (1 episode) - "This Joint's Haunted"  as 'Angie'- (2006) : Flicka (2006)- (2005–07) : The War at Home as Hillary Gold- (2005) : Underclassman- (2005) : Listen Up!- (2004–05) : The Mountain- (2004–05) : North Shore- (2004) : Quintuplets- (2004) : Drake & Josh in Nickelodeon
หมวดหมู่:นักแสดงอเมริกัน
หมวดหมู่:นักแสดงเด็กชาวอเมริกัน
หมวดหมู่:บุคคลจากทูซอน
แม่แบบ:เหตุการณ์ปัจจุบัน/2554 ธันวาคม 7

*  ศาลกลางแห่งนครชิคาโกพิพากษาจำคุก ร็อด บลาโกเยวิช อดีตผู้ว่าการรัฐอิลลินอยส์จากพรรคเดโมแครตของสหรัฐอเมริกา 14 ปี และปรับอีกจำนวนหนึ่ง ฐานทุจริตในตำแหน่งหน้าที่ ( CNN)- นายอริสมันต์ พงษ์เรืองรอง แกนนำกลุ่มแนวร่วมประชาธิปไตยต่อต้านเผด็จการแห่งชาติแดงทั้งแผ่นดิน (นปช.) ได้เข้ามอบตัวและรับทราบข้อกล่าวหาที่กรมสอบสวนคดีพิเศษ ( mthai)
}
หมวดหมู่:ตัวละครที่ฝึกศิลปะการต่อสู้

ศิลปะการต่อสู้
หมวดหมู่:ตัวละครที่เป็นศิลปิน
หมวดหมู่:ตัวละครที่เป็นนักรบ
หมวดหมู่:ผู้ฝึกศิลปะการต่อสู้
เคปเลอร์-22บี

เคปเลอร์-22บี (Kepler-22b) เป็นดาวเคราะห์นอกระบบดวงแรกที่ได้รับการยืนยันการค้นพบโดยของกล้องโทรทรรศน์อวกาศเคปเลอร์ของนาซา ที่เป็นไปได้ว่าอาจมีเขตอาศัยได้ รวมทั้งมีการโคจรรอบดาวฤกษ์ที่มีลักษณะเหมือนดวงอาทิตย์ มีระยะทางห่างจากโลกประมาณ 635 ปีแสง

**การค้นพบ**
การค้นพบนี้ได้รับการประกาศขึ้นในวันที่ 5 ธันวาคม ค.ศ. 2011  ดาวเคราะห์ดวงนี้ถูกค้นพบครั้งแรกในวันที่สามของปฏิบัติการทางวิทยาศาสตร์เคปเลอร์ในช่วงกลางปี ค.ศ. 2009 การโคจรผ่านครั้งที่สามถูกตรวจพบเมื่อวันที่ 15 ธันวาคม 2010 ข้อมูลยืนยันเพิ่มเติมได้รับจากกล้องโทรทรรศน์อวกาศสปิตเซอร์และการสังเกตการณ์ภาคพื้นดิน มีการประกาศยืนยันการมีอยู่ของเคปเลอร์-22บี เมื่อวันที่ 5 ธันวาคม 2011

**วันที่โคจรผ่าน**

**ดูเพิ่ม**
 กลีส 581 ดี- ความสามารถอยู่อาศัยได้ของดาวเคราะห์- ซูเปอร์เอิร์ธ (ซึ่ง เคปเลอร์-22บี อาจมีคุณสมบัติเป็นเช่นนี้)

**อ้างอิง**
  เคปเลอร์ - 22 บี : บ้านแห่งที่สองของมนุษย์? -  นาซ่าพบดาวคล้ายโลกอาจมีสิ่งมีชีวิตอาศัยอยู่ date=2011-12-07  -  เอ็กไซต์แพลเน็ต date=2011-11-28 

**แหล่งข้อมูลอื่น**
  "NASA Telescope Confirms Alien Planet in Habitable Zone" (Space.com)-  "Kepler 22-b: Earth-like planet confirmed" (BBC)-  "NASA's Kepler Confirms Its First Planet In Habitable Zone" date=2012-01-14  (NASA)-  discoveries: Kepler-22b: 'a yearly orbit of 289 days'" (NASA)-  "View of Kepler 22-b Sky Location" (Worldwide Telescope)-  "The Habitable Exoplanets Catalog" (PHL/UPR Arecibo)
หมวดหมู่:ดาวเคราะห์ที่ค้นพบโดยกล้องโทรทรรศน์อวกาศเคปเลอร์
หมวดหมู่:ดาวเคราะห์นอกระบบที่ค้นพบในปี พ.ศ. 2554
หมวดหมู่:ชีววิทยาดาราศาสตร์
หมวดหมู่:ดาวเคราะห์ที่ค้นพบโดยกล้องโทรทรรศน์อวกาศเคปเลอร์

หมวดหมู่:สารบัญแฟ้มทางดาราศาสตร์
หมวดหมู่:ดาวเคราะห์
หมวดหมู่:ดาวเคราะห์นอกระบบ
ซูการ์โน (แก้ความกำกวม)

ซูการ์โน อาจหมายถึง- ซูการ์โน ประธานาธิบดีคนแรกของอินโดนีเซีย- ซูการ์โน มะทา นักการเมืองชาวไทย- ซูการ์โน เบนจาโอ นักมวยชาวฟิลิปปินส์- เมกาวาตี ซูการ์โนบุตรี บุตรสาวของซูการ์โน
ฟูจิโยชิดะ

ฟูจิโยชิดะ (Fujiyoshida-shi) เป็นนครที่ตั้งอยู่ทางตะวันตกเฉียงใต้ของจังหวัดยามานาชิ ประเทศญี่ปุ่น ตั้งอยู่ในบริเวณพื้นที่ทะเลสาบฟูจิทั้งห้าเหนือระดับน้ำทะเล 2,140 ถึง 2,800 ฟุต มีจำนวนประชากร ณ วันที่ 1 เมษายน ค.ศ. 2023 ประมาณ 45,318 คน

**ประชากร**
จากข้อมูลการสำรวจสำมะโนประชากรของญี่ปุ่น จำนวนประชากรของฟูจิโยชิดะลดลงในช่วงหลายทศวรรษที่ผ่านมา

**อ้างอิง**

**แหล่งข้อมูลอื่น**
 ฟูจิโยชิดะ- Fuji Yoshida-  ja

หมวดหมู่:นครในจังหวัดยามานาชิ
ล็อกคอร์ริบ

ล็อกคอร์ริบ (Lough Corrib; Loch Coirib) เป็นทะเลสาบทางตะวันตกของประเทศไอร์แลนด์ มีแม่น้ำคอร์ริบไหลจากทะเลสาบไปทางตะวันออกเฉียงใต้ ลงสู่อ่าวกอลเวย์

**อิทธิพลต่อนักเขียน**
วิลเลียม ไวลด์ บิดาของออสการ์ ไวลด์ เขียนหนังสือเกี่ยวกับทะเลสาบแห่งนี้ ตีพิมพ์ครั้งแรกในปี ค.ศ. 1867 เขาสร้างบ้านฤดูร้อนบริเวณทะเลสาบ เรียกว่า บ้านมอยทูรา

**อ้างอิง**
หมวดหมู่:ทะเลสาบในประเทศไอร์แลนด์
ขุยมะพร้าว

ขุยมะพร้าว คือ เปลือกมะพร้าวที่ปั่นเอาใยออก หรือ ปั่นให้ใยละเอียด เป็นขุย ๆ ละเอียดประมาณเม็ดทราย แห้งสนิท แต่ไม่ไช่เปลือกสับ เป็นเศษเหลือของโรงงานทำเส้นใยมะพร้าวซึ่งได้ทุบกาบมะพร้าวเพื่อนำเส้นใยไปทำเบาะนั่ง เศษเหลือเหล่านี้เป็นผง ๆ มีคุณสมบัติเบา อุ้มน้ำได้ดี และเก็บความชื้นไว้ได้นาน
เมื่อจะใช้ต้องพรมน้ำให้ขุยมะพร้าวมีความชื้นพอเหมาะ ไม่แฉะ และไม่แห้งเกินไป
เหมาะสำหรับการควั่นตอนกิ่งไม้ เพื่อเพาะชำต้นไม้ นอกจากนี้ยังเป็นส่วนผสมในวัสดุเพาะกล้า ใช้ในการหมักทำปุ๋ย ปุ๋ยก้อน ปุ๋ยหว่าน สามารถนำไปเผาถ่านทำเชื้อเพลิงอัดแท่ง
และใช้ในการเลี้ยงด้วงสาคู สำหรับสร้างรังของพ่อพันธุ์-แม่พันธุ์ของด้วงสาคู

**อ้างอิง ==
ลิเลียน การ์เซีย

ลิเลียน แอนเน็ต การ์เซีย (Lilián Annette Garcia) เกิดวันที่ 19 สิงหาคม ค.ศ. 1966 เป็นนักร้องและผู้ประกาศบนเวทีชาวสเปน-เปอร์โตริโก-อเมริกัน เป็นที่รู้จักในการทำงานกับWWEเป็นผู้ประกาศนาม ลิเลียน การ์เซีย (Lilian Garcia)

**อ้างอิง**

**แหล่งข้อมูลอื่น**
หมวดหมู่:นักร้องป็อปหญิงชาวอเมริกัน
หมวดหมู่:บุคคลจากมาดริด
หมวดหมู่:ผู้ประกาศนักมวยปล้ำอาชีพ
แม่แบบ:เหตุการณ์ปัจจุบัน/2554 ธันวาคม 8

*  รัฐบาลญี่ปุ่นตกลงจะอัดฉีดเงินราว 13 พันล้านเยนให้บริษัทผลิตไฟฟ้าของเอกชน ด้วยหมายใจจะทำแหล่งผลิตพลังงานนิวเคลียร์ให้เป็นของรัฐ ( Reuters) -  บรรดาผู้นำที่เข้าร่วมประชุมสหภาพยุโรปในเมืองมาร์แซย์เห็นพ้องกันว่า เศรษฐกิจยุโรปกำลังทรุดตัวอย่างหนักและเสี่ยงที่จะล่มสลาย ( BBC)-  พรรคอิสลามแห่งอียิปต์ชนะการเลือกตั้ง หลังฮุสนี มุบาร็อก พ้นจากตำแหน่งประธานาธิบดีเนื่องในการปฏิวัติอียิปต์ ( CNN)- บริษัท ซันโย เซมิคอนดักเตอร์ (ประเทศไทย) ผู้ผลิตชิ้นส่วน อิเล็กทรอนิกส์ ไอซี ได้ประกาศหยุดการผลิตอย่างถาวรแล้ว  (มติชนออนลน์)
}
วิดีโอเกมโมนอโพลี

โมนอโพลี (italic=yes) หรือโมนอโพลีในรูปแบบวิดีโอเกมที่ผลิตโดยปาร์คเกอร์บราเธอร์ ซึ่งประสบความสำเร็จอย่างสูงในรูปแบบของเกมกระดาน การดัดแปลงในรูปแบบวิดีโอเกมครั้งแรกได้เริ่มใน ค.ศ. 1985 โดยใช้ชื่อว่าโมโนโพลี สำหรับระบบบีบีซี ไมโคร, แอมสแตรด ซีพีซี และ แซดเอ็กซ์ สเปคตรัม เป็นเวลากว่าหนึ่งปีที่โมโนโพลี ได้รับการออกตัวสำหรับระบบปฏิบัติการที่แตกต่างกันในพีซีและแมคอินทอชแฟลตฟอร์ม นอกจากนี้ ยังมีรุ่นที่ได้รับอนุญาตและผลิตสำหรับแฟมิคอม, ซูเปอร์แฟมิคอม, เกมบอย, เกมบอยแอ็ดวานซ์, นินเทนโด 64, เกมคิวบ์, เพลย์สเตชัน, เพลย์สเตชัน 2, เซก้ามาสเตอร์ซิสเต็ม, เมก้าไดร์ฟ, เอกซ์บอกซ์, เอกซ์บอกซ์ 360, เพลย์สเตชัน 3, เพลย์สเตชันพอร์เทเบิล และ วีคอนโซล ตลอดจนเวอร์ชันโทรศัพท์มือถือ (พีดีเอ/สมาร์ทโฟน)

**เพลย์สเตชัน และพีซี/แมคเวอร์ชัน**
สำหรับเวอร์ชันเพลย์สเตชัน ได้รับการพัฒนาโดยเกรมลินอินเตอร์แอคทีฟ ในขณะที่เวอร์ชันพีซี/แมค ได้รับการพัฒนาโดยเวสท์วูดสตูดิโอ โดยในแบบพีซี/แมคเป็นการฉายภาพแบบบนลงล่าง ส่วนแบบเพลย์สเตชันเป็นแบบสามมิติ ทั้งสองเวอร์ชันมีภาพเคลื่อนไหวในแบบทั่วไป โดยจะแสดงเมื่อตัวเดินได้ทำการเคลื่อนย้ายตัวเอง

**เวอร์ชันรุ่นปัจจุบัน**
สำหรับเวอร์ชันใหม่ได้รับการพัฒนาโดยอิเล็คโทรนิค อาร์ตส โดยได้เปิดตัวใน ค.ศ. 2008 สำหรับวี, เพลย์สเตชัน 3, ไอโฟน และเอกซ์บอกซ์ 360 กับปรับรูปแบบลงเล็กน้อยสำหรับเพลย์สเตชัน 2 ซึ่งรวมถึงการเลือกกระดานแบบข้ามมหาสมุทรแอตแลนติก ตลอดจนกระดานแบบ "เฮียร์แอนด์นาว" และโหมดเกมรูปแบบใหม่ที่มีชื่อว่า "ริชเชสท์" ซึ่งไม่ได้รองรับในระบบออนไลน์แต่ประการใด

**การตอบรับของเวอร์ชันปัจจุบัน**
เกมโมนอโพลีของอิเล็คโทรนิค อาร์ตส ได้รับคะแนนค่อนข้างต่ำ โดยมีค่าเฉลี่ย 54 เปอร์เซ็นต์สำหรับเพลย์สเตชัน 3 ซึ่งจัดทำโดยเว็บเมตาคริทิก และ 56 เปอร์เซ็นต์สำหรับเอกซ์บอกซ์ 360 ในขณะที่ระบบวี มีการตอบรับที่ดีกว่าด้วยค่าเฉลี่ย 70 เปอร์เซ็นต์
นิตยสารทางการนินเทนโดในสหราชอาณาจักรมีการตอบรับในเชิงบวกมากที่สุดในการประเมินเวอร์ชันของระบบวี ซึ่งพวกเขากล่าวว่า"สนุกมาก" ในฉบับคริสต์มาส ค.ศ. 2008
ยูโรเกมเมอร์ให้ความกระตือรือร้นต่อเกมนี้ค่อนข้างน้อย โดยกล่าวว่า: "สำหรับราคาโมโนโพลีในระบบวี คุณควรซื้อโมโนโพลีแบบของจริงสองเท่าตัว หรือคุณไม่ควรซื้อโมโนโพลีอย่างเด็ดขาด และใช้จ่ายเงินให้กับบางสิ่งมากกว่าการสร้างไมตรีและความสามัคคี อย่างหนังสือที่เขียนโดยฮิตเลอร์แทน"

**อ้างอิง**

**แหล่งข้อมูลอื่น**
  Monopoly at MobyGames
หมวดหมู่:เกมสำหรับแอมสตรัด ซีพีซี
หมวดหมู่:เกมสำหรับคอมโมดอร์ 64
หมวดหมู่:เกมสำหรับเกมบอย
หมวดหมู่:เกมสำหรับเกมบอยแอ็ดวานซ์
หมวดหมู่:เกมสำหรับไอโอเอส
หมวดหมู่:เกมสำหรับนินเท็นโด 64
หมวดหมู่:เกมสำหรับแฟมิคอม
หมวดหมู่:เกมสำหรับซูเปอร์แฟมิคอม
หมวดหมู่:เกมสำหรับเพลย์สเตชัน
หมวดหมู่:เกมสำหรับเพลย์สเตชัน 2
หมวดหมู่:เกมสำหรับเพลย์สเตชัน 3
หมวดหมู่:เกมสำหรับเพลย์สเตชัน เน็ตเวิร์ก
หมวดหมู่:เกมสำหรับเพลย์สเตชันแบบพกพา
หมวดหมู่:เกมสำหรับเอกซ์บอกซ์ 360
หมวดหมู่:เกมสำหรับนินเท็นโดวี
หมวดหมู่:เกมสำหรับวินโดวส์
Love Me Back

เลิฟ มี แบค (Rabu Mi Bakku) เป็นซิงเกิลที่ 52 ของคุมิ โคดะ วางจำหน่ายในวันที่ 30 พฤศจิกายน พ.ศ. 2554 วางจำหน่าย 3 รูปแบบ คือ ซีดี, ซีดี+ดีวีดี และซีดี+ของที่ระลึก
เพลง Love Me Back เป็นเพลงละครเรื่อง นะโซะโทคิวะดินเนอร์โนะอะโทเดะ ทางช่องฟูจิทีวี 
มิวสิกวิดีโอ Love Me Back ถูกระงับการฉายเวอร์ชันเต็มทางทีวีเนื่องจากมิวสิกวิดีโอมีเนื้อหาล่อแหลม จึงมีการฉายเวอร์ชันตัดครั้งแรกทาง MTV Japan และมิวสิกวิดีโอได้แบ่งออกเป็น 2 เวอร์ชัน ทั้งในซิงเกิลและในอัลบัม JAPONESQUE
ในส่วนดีวีดีมีบันทึกการแสดงสดจากงาน a-nation 10th Anniversary for Life Charge‣Go! รวมอยู่ด้วย

**รายชื่อเพลง**
# Love Me Back
# Say Her Name
# Love Me Back (Andy Price Remix)

**DVD**
# Love Me Back MUSIC VIDEO
# Love Me Back MAKING VIDEO
# a-nation 10th Anniversary for Life Charge‣Go! ウイダーinゼリーライブ映像
## め組のひと
## Bling Bling Bling
## Poppin' love cocktail feat.TEEDA

**ชาร์ต**
ออริกอนชาร์ต (ในญี่ปุ่น)

**แหล่งข้อมูล**
 ข้อมูลซิงเกิล Love Me Back  date=2011-12-09 

**อ้างอิง**
หมวดหมู่:เพลงของคูมิ โคดะ
หมวดหมู่:ซิงเกิลในปี พ.ศ. 2554
Sit! Stay! Wait! Down! / Love Story

ซิท! สเตย์! เวท! ดาวน์! / เลิฟ สตอรี (Shitto! Sutei! Weito! Daun! / Rabu Sutori เป็นซิงเกิลที่ 36 ของนามิเอะ อามุโระ วางจำหน่ายในรูปแบบซีดี และซีดี+ดีวีดี โดยวางจำหน่ายที่ประเทศญี่ปุ่นวันที่ 7 ธันวาคม พ.ศ. 2554
เพลง Sit! Stay! Wait! Down! และเพลง Love Story เพลงประกอบละครเรื่อง วาตาขิกะ เดคินาอิ ริยู ทางช่องฟูจิทีวี เพลง arigatou  เป็นเพลงโฆษณาเครื่องสำอางค์โคเซ่ ESPRIQUE
ซิงเกิล Sit! Stay! Wait! Down! / Love Story เป็นซิงเกิลในรอบ 4 ปีที่มีเพลงหน้าบี นับตั้งแต่ซิงเกิลสุดท้ายที่มีเพลงหน้าบีคือซิงเกิล FUNKY TOWN
ซิงเกิล ได้รับการรับรองแผ่นเสียงทองคำจาก RIAJ เดือนธันวาคม ค.ศ. 2011  และเพลง Sit! Stay! Wait! Down! และเพลง Love Story สามารถขึ้นอันดับ 1 ชาร์ตดาวน์โหลดของ RIAJ ได้ทั้ง 2 เพลง

**รายชื่อเพลง**
# Sit! Stay! Wait! Down!
# Love Story
# Higher
# arigatou 
# Sit! Stay! Wait! Down! (Instrumental)
# Love Story (Instrumental)
# Higher (Instrumental)

**มิวสิกวิดีโอ**
# Love Story (Music Video)

**ชาร์ต**
ออริกอนชาร์ต (ในญี่ปุ่น)

**ข้อมูลเพิ่มเติม**
หมวดหมู่:ซิงเกิลในปี พ.ศ. 2554
หมวดหมู่:เพลงซิงเกิลของนามิเอะ อามุโระ
แจ็ค ไรอัน

แจ็ค ไรอัน (Jack Ryan) เป็นตัวละครเอก ในนวนิยายชุดของนักเขียน ทอม เคลนซี่ คู่กับ จอน คล้าก  (เจ้าหน้าที่หน่วยล่าสังหารของ CIA ) แจ็ค ไรอัน ทำงานเป็นเจ้าหน้าที่วิเคราะห์ข้อมูลของ ซีไอเอ ปรากฏตัวครั้งแรก ถ้าตามนวนิยายของ ทอม จะเปิดตัวในตอน The Hunt for Red October (1984) ล่าตุลาแดง 
แต่ในเวอร์ชันภาพยนตร์มาปรากฏตัวมาแล้วดังนี้
# The Hunt for Red October (1990) ชื่อไทยคือ ล่าตุลาแดง รับบทโดย อเล็ค บอลด์วิน
# Patriot Games (1992) ชื่อไทยคือ เกมอำมหิตข้ามโลก รับบทโดย แฮริสัน ฟอร์ด
# Clear and Present Danger (1994) ชื่อไทยคือ แผนอันตรายข้ามโลก รับบทโดย แฮริสัน ฟอร์ด
# The Sum of All Fear (2002) ชื่อไทยคือ วิกฤตินิวเคลียร์ถล่มโลก รับบทโดย เบน แอฟเฟลค
# Jack Ryan: Shadow Recruit (2014) ชื่อไทยคือ แจ็ค ไรอัน: สายลับไร้เงา รับบทโดย คริส ไพน์
แจ็ค ไรอัน โดยปกติเป็นเจ้าหน้าที่ประจำสำนักงาน  CIA แต่มักจะเข้าไปเกี่ยวข้องกับงานภาคสนามอยู่บ่อยๆ มีพัฒนาการเรื่อยมา เป็นรอง ผอ.ซีไอเอ  เป็นรักษาการ ผอ.ซีไอเอ และเป็นประธานาธิบดีสหรัฐในตอน Executive Orders (1996) ขย้ำพยัคฆราช
หมวดหมู่:ตัวละครชาวอเมริกัน
หมวดหมู่:ตัวละครที่เป็นประธานาธิบดีสหรัฐ
สะพานเทพสุดา

สะพานเทพสุดา เป็นสะพานคอนกรีตเสริมเหล็กขนาด 2 ช่องจราจร ข้ามเขื่อนลำปาว จังหวัดกาฬสินธุ์ จากบริเวณแหลมโนนวิเศษ  ตำบลโนนบุรี อำเภอสหัสขันธ์ ถึงบริเวณเกาะมหาราช ตำบลหนองบัว อำเภอหนองกุงศรีเริ่มก่อสร้างเมื่อวันที่ 20 พฤศจิกายน 2549 ใช้งบประมาณในการก่อสร้างทั้งสิ้น 498,850,000 บาท  ความยาว 2,040 เมตร ถนนต่อเชื่อมโครงการผิวจราจรกว้าง 7 เมตร ไหล่ทางกว้างข้างละ 2.50 เมตร ภายใต้การกำกับดูแลของกรมทางหลวงชนบท  สร้างเสร็จในเดือนธันวาคม 2553 ถือเป็นสะพานข้ามน้ำจืดที่ยาวที่สุดในประเทศไทย  

สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ พระราชทานนาม เมื่อวันที่ 22 เมษายน 2553 สะพานเทพสุดา ซึ่งหมายถึงสะพานเฉลิมพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และเสด็จพระราชดำเนินทรงเปิดสะพานเทพสุดาอย่างเป็นทางการ เมื่อวันที่ 22 พฤศจิกายน 2554 เวลา 09.00 น. ณ บริเวณเชิงสะพานเทพสุดา อำเภอหนองกุงศรี จังหวัดกาฬสินธุ์ รวมทั้งทอดพระเนตรนิทรรศการสะพานเทพสุดา
สะพานเทพสุดาเป็นโครงข่ายเชื่อมเส้นทางคมนาคมขนส่งจาก จังหวัดหนองคาย อุดรธานี ผ่านจังหวัดกาฬสินธุ์ ไปยังจังหวัดมุกดาหาร ซึ่งเป็นประตูสู่อินโดจีนหรืออีสต์เวสต์อีโคโนมิก คอริดอร์ จะช่วยร่นระยะทางได้กว่า 100 กิโลเมตร รวมถึงการขนส่งผลผลิตทางการเกษตรทางฝั่งตะวันตก อำเภอหนองกุงศรี อำเภอท่าคันโท ซึ่งเป็นแหล่งเพาะปลูกเข้าสู่โรงงานอุตสาหกรรมที่อยู่ฝั่งตะวันออก อำเภอสหัสขันธ์ อำเภอสมเด็จ อำเภอกุฉินารายณ์ และตัวจังหวัดกาฬสินธุ์ จะร่นระยะทางกว่า 80 กิโลเมตร นอกจากนี้ บนสะพานเทพสุดายังสามารถมองเห็นทัศนียภาพที่สวยงามบริเวณพื้นที่อ่างเก็บน้ำลำปาวได้อย่างชัดเจน สนับสนุนการท่องเที่ยวของจังหวัดกาฬสินธุ์ และการท่องเที่ยวในภูมิภาค ทำให้ ประชาชนมีเศรษฐกิจที่ดีขึ้น ประกอบกับ อำเภอสหัสขันธ์ มีพิพิธภัณฑ์สิรินธร (ภูกุ้มข้าว) ซึ่งเป็นแหล่งค้นพบชิ้นส่วนกระดูกไดโนเสาร์ที่อุดมสมบูรณ์ที่สุดในประเทศไทย ทั้งนี้ได้ออกแบบประติมากรรมรูปหล่อไดโนเสาร์ ติดตั้งบริเวณราวสะพานทั้ง 2 ข้าง เพื่อเป็นสัญลักษณ์ของจังหวัดกาฬสินธุ์ อีกด้วย

**อ้างอิง**
http://www.nongkungsri.com date=2011-01-28 
http://www.livekalasin.com date=2008-12-04 
http://www.innnews.co.th

**แหล่งข้อมูลอื่น**
103.458702
หมวดหมู่:สะพานในจังหวัดกาฬสินธุ์
หมวดหมู่:สิ่งก่อสร้างในอำเภอสหัสขันธ์
หมวดหมู่:อำเภอหนองกุงศรี